Trafalgarplein (Engels: "Trafalgar Square" [ˌtrəˈfælɡər]) is 'n openbare plein in die City of Westminster, Sentraal-London, wat rondom die historiese Charing Cross ontstaan het. Sy naam is ter herdenking aan die Britse Vloot se oorwinning in die Seeslag van Trafalgar op 21 Oktober 1805 gekies, een van die belangrikste militêre gebeurtenisse gedurende die Napoleontiese Oorloë met Frankryk en Spanje.